CELEX: 32022D0753
Language: sl
Date: 2022-05-16 00:00:00
Title: Sklep Sveta (SZVP) 2022/753 z dne 16. maja 2022 o spremembi Sklepa (SZVP) 2019/938 o podpori procesu krepitve zaupanja kot podlagi za vzpostavitev območja brez jedrskega orožja in vsega drugega orožja za množično uničevanje na Bližnjem vzhodu

17.5.2022   
               
               
                  SL
               
               
                  Uradni list Evropske unije
               
               
                  L 138/15
               
            
         SKLEP SVETA (SZVP) 2022/753
         z dne 16. maja 2022
         o spremembi Sklepa (SZVP) 2019/938 o podpori procesu krepitve zaupanja kot podlagi za vzpostavitev območja brez jedrskega orožja in vsega drugega orožja za množično uničevanje na Bližnjem vzhodu
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti členov 28(1) in 31(1) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 6. junija 2019 sprejel Sklep (SZVP) 2019/938 (1).
                  
               
                     (2)
                  
                  
                     V Sklepu (SZVP) 2019/938 je določeno, da se dejavnosti iz člena 1 Sklepa izvajajo v obdobju 36 mesecev od datuma sklenitve sporazuma o financiranju iz člena 3(3) Sklepa.
                  
               
                     (3)
                  
                  
                     Izvajalski partner, Inštitut Združenih narodov za raziskave na področju razoroževanja, je zaprosil za 12-mesečno podaljšanje navedenenega obdobja izvajanja do 10. julija 2023 zaradi zamude pri izvajanju projektnih dejavnosti na podlagi Sklepa (SZVP) 2019/938, ki je posledica pandemije COVID-19.
                  
               
                     (4)
                  
                  
                     Nadaljevanje dejavnosti iz člena 1 Sklepa (SZVP) 2019/938 do 10. julija 2023 nima nobenih posledic za finančna sredstva do 10. julija 2023.
                  
               
                     (5)
                  
                  
                     Sklep (SZVP) 2019/938 bi bilo treba ustrezno spremeniti –
                  
               SPREJEL NASLEDNJI SKLEP:
         
            Člen 1
            V Sklepu (SZVP) 2019/938 se člen 5(2) nadomesti z naslednjim:
            
               
                  „2.   Veljati preneha 10. julija 2023.“
               
            
         
         
            Člen 2
            Ta sklep začne veljati na dan sprejetja.
         
         
            V Bruslju, 16. maja 2022
            
               
                  Za Svet
               
               
                  predsednik
               
               J. BORRELL FONTELLES
            
         
         
            (1)  Sklep Sveta (SZVP) 2019/938 z dne 6. junija 2019 o podpori procesu krepitve zaupanja kot podlagi za vzpostavitev območja brez jedrskega orožja in vsega drugega orožja za množično uničevanje na Bližnjem vzhodu (UL L 149, 7.6.2019, str. 63).